Všetko závisí od vašich očakávaní aj počtu stravníkov. V prípade, že plánujete hot dogy pripravovať pre seba, prípadne žijete v menejpočetnej domácnosti, nemá pre vás zmysel priplácať si za zbytočne objemné prístroje. V takom prípade siahnite po modeloch s jedným výhrevným hrotom na pečive a varnou nádobou o objmeme maximálne 6 párkov. Naopak, ak hľadáte hotdogovač na väčšiu záhradnú párty, do gastro prevádzky alebo ste jednoducho milovníkmi tejto americkej pochúťky a plánujete si ju pripravovať často, neváhajte sa obzrieť po výkonnejších modeloch. Chybu neurobíte ani vtedy, ak si doprajete možnosť pripravovať pečivo súčasne na 2 či 3 výhrevných hrotoch. Príliš sa neobmedzujte ani objemom varnej nádoby či klietky, väčšia partia hravo skonzumuje aj 20 párkov, ktoré s nej dokážete pripraviť naraz. \r